'Sagmoedige reus' voor gim in Ekurhuleni vermoor | Maroela Media
Johan Reed. (Foto: Facebook)
Die polisie is besig met 'n reusesoektog na die twee aanvallers wat 'n man Maandagaand voor die Virgin Active-gimnasium in Meyersdal, Ekurhuleni, doodgeskiet het.
Johan Reed (34) was nog in sy motor toe 'n onbekende persoon verskeie skote op hom afgevuur het, het brig. Mathapelo Peters, polisiewoordvoerder, gesê. Hy is op die toneel dood.
"Die verdagte het daarna in 'n wit VW Golf GTi gespring en weggejaag," het sy gesê.
Reed se pa, ook Johan, wou nie Dinsdag oor die voorval kommentaar lewer nie. Reed se stiefma, Karen, het aan News24 gesê Johan was 'n gim-fanatikus en sagmoedige reus wat geliefd was onder baie mense.
Talle boodskappe van medelye het ná Reed se dood op sosiale media ingestroom. Hy is beskryf as 'n ware heer en wonderlike pa. Sy vriendin, Candice Carlson, het op Facebook geskryf hy is hulle "ewige beskermengel".
Reed het ook 'n vyfjarige seuntjie.
Die polisie het 'n beroep gedoen op enigeen met inligting om die Brackendown-polisiestasie te kontak of die polisie se Stop Misdaadnommer te skakel by 08600 10111.
Die seuntjie is nie Candice se seuntjie nie.
Die seuntjie is uit 'n vorige verhouding.
My innige simpatie met die familie. Is daar nie kameras by die perseel, wat dalk iets kon opgeneem het nie?
Dis so bitter hartseer dat daai arme kind nou sonder sy pa moet grootword. My jongste seun was maar 4 toe sy pappa oorlede is aan 'n bloedklont na 'n operasie en 18maande na sy pappa se afsterwe, is my seun op amper 5 gediagnoseer as 'n Tipe 1 diabeet as gevolg van die skok van sy pappa se heengaan. Nou moet my seun, nou maar eers 10, vir die res van sy lewe as 'n insulien afhanklike diabeet voortleef. Nee, dit het niks met die prys van eiers uit te waai nie, maar ek dink aan daai kind wat… Lees meer »
Die voorval, hoe dit gedoen is, is soortgelyk aan 'n voorval 'n paar jaar gelede, daar is baie ander soorgelyke gevalle. My suster se seun is ook koelbloedig doodgeskiet deur 'n man wat weggejaag het. Die polisie het hom gevang danksy 'n motorwag. Hy het skuld erken, wou eers maak of hy geestelik versteurd is, later het hy net skuld erken en geswyg oor hoekom hy dit gedoen het, geen motief. Gelukkig sal hy nog lank sit maar dit bring nie 'n onskuldige lewe terug nie. Sterkte aan die familie, dis 'n baie moeilike pad.